**Halásztelek Város Önkormányzat Képviselő-testületének**

**13/2018.(IX. 26.) önkormányzati rendelete**

**a hivatali helyiségen kívüli, valamint a hivatali munkaidőn kívül történő házasságkötések engedélyezésének szabályairól, és a hozzájuk kapcsolódó többletszolgáltatásokért fizetendő díjak mértékéről szóló 16/2017. (VI.29.) önkormányzati rendelet módosításáról**

Halásztelek Város Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva, valamint az anyakönyvi eljárásról szóló 2010. évi I. törvény 96. §-ának a) és b) pontjában kapott felhatalmazás alapján az alábbi rendeletet alkotja.

**1. §**

(1) Az Ör. 1. § (1) bekezdése az alábbiak szerint módosul:

„(1) hivatali helyiség: a hivatali munkaidőben és munkaidőn kívül a Kastély épület „Kápolna” helyisége (címe: 2314 Halásztelek, Kastély park 1.)”

(2) Az Ör. 1. § (2) bekezdése az alábbiak szerint módosul:

„ (2) hivatali munkaidő: a Halásztelki Polgármesteri Hivatal Szervezeti és Működési Szabályzatának 5. pontjában meghatározott munkarend.”

**2. §**

Az Ör. 1. sz. mellékletében a:

**„**Házasságkötő-teremben: 10.000,- Ft

Kastély épület dísztermében: 60.000,- Ft

Külső helyszínen: 55.000,- Ft”szövegrész helyébe a :

Kastély épület „kápolna” helyiségében 10.000,- Ft

Kastély épület dísztermében 60.000,- Ft

Külső helyszínen 55.000,- Ft” szöveg lép.

**3. §**

**Záró rendelkezések**

Ez a rendelet 2018. október 1. napján lép hatályba, rendelkezéseit a hatálybalépést követően bejelentett házasságkötés iránti szándék bejelentése alapján indult eljárásokban kell alkalmazni.

Halásztelek, 2018. szeptember 25.

Baloghné dr. Nagy Edit sk. Szentgyörgyi József sk.

címzetes főjegyző polgármester

A rendelet kihirdetésre került:

Halásztelek, 2018. szeptember 26.

Baloghné dr. Nagy Edit sk.

címzetes főjegyző